text: 18. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 301 της 5/10 Μαΐου 1969 (ΦΕΚ Α΄ 88)  Περί καθορισμού του τρόπου και του ποσού του καταβλητέου εφ’ άπαξ βοηθήματος υπό του Επικουρικού Ταμείου υπαλλήλων Αστυνομίας Πόλεων, εις τους μετόχους τούτου. Έχοντες υπ’ όψει: 1)Τας διατάξεις: α)Του άρθρ. 11 του Α.Ν. 1494/50 (181) κυρωθέντος υπό του Νόμ. 1593/50 (296) ως τούτο αντικατεστάθη υπό του άρθρ. 6 παρ. 3 του Νόμ. 3256/55 (142) «περί τροποποιήσεως και συμπληρώσεως ενίων διατάξεων αφορωσών το Σώμα της Αστυνομίας Πόλεων», β)του Α.Ν. 318/1968 (55) «περί τροποποιήσεων διατάξεων αφορωσών εις το Σώμα της Αστυνομίας Πόλεων», γ)του Ν.Δ. 1/1968 (270) «περί Υπουργικού Συμβουλίου και Υπουργείων». 2)Σύμφωνον γνώμην του Διοικητικού Συμβουλίου του Ε.Τ.Υ.Α.Π., διατυπωθείσαν εις το υπ’ αριθ. 343/8.3.1969 πρακτικόν Συνεδριάσεως αυτού και 3)Την υπ’ αριθ. 266/1969 γνωμοδότησιν του Συμβουλίου Επικρατείας, προτάσει του Ημετέρου επί των Κοινωνικών Υπηρεσιών Υπουργού απεφασίσαμεν και διατάσσομεν: Άρθρ.1.-1.Από της ισχύος του παρόντος, το εις τους εξερχομένους της υπηρεσίας μετόχους του Ε.Τ.Υ.Α.Π., καταβαλλόμενον εφ’ άπαξ βοήθημα, συμφώνως προς τας διατάξεις του υπ’ αριθ. 1082/1966 Β.Δ/τος, ως τούτο ετροποποιήθη και συνεπληρώθη υπό της παρ. 1 του άρθρου μόνου του υπ’ αριθ. 386/1968 Β.Δ/τος, πέραν της δια της παρ. 2 του αυτού άρθρου αυξήσεως εξ 20%, καταβάλλεται ηυξημένον κατά 20%. Άρθρ.2.-(Βλ. διατάξεις του κατωτέρω Π.Δ. 405/1973). Εις τον αυτόν επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος.   